İslam İslamov

İslam Bahadur oğlu İslamov () — Azərbaycan balet artisti, Azərbaycan Respublikasının əməkdar artisti (2006).

 Həyat və yaradıcılığı 
İslam İslamov 2 oktyabr 1982-ci ildə Bakıda anadan olub. 2000-ci ildə Bakı Xoreoqrafiya Məktəbinin klassik rəqs şöbəsini bitirib. 1998-ci ildən Azərbaycan Dövlət Akademik Opera və Balet Teatrının balet truppasında çıxış edir.

İslam İslamov "Sevil" (Fikrət Əmirov), "Karmen" (Jorj Bize), "Aşıq Qərib" (Zülfüqar Hacıbəyov), "Vaqif" (Ramiz Mustafayev), "Koroğlu" (Üzeyir Hacıbəyov) operalarında solo rəqsləri ifa etmişdir. Onun ifa etdiyi əsas partiyalar:

 Mitifyo ("Arlezianka", Jorj Bize)
 Şəhrizad ("Şəhrizad", Nikolay Rimski-Korsakov)
 Alov rəqsi ("Xəzər balladası", Tofiq Bakıxanov)
 Oğuz xan ("Eşq və ölüm", Polad Bülbüloğlu)
 Şah ("Rast", Niyazi)
 Toreador, Espada və Qaraçı rəqsi ("Don Kixot", Lüdviq Minkus)
 Şəhriyar ("Min bir gecə", Fikrət Əmirov)
 Xasay xan ("Qafqaza səyahət", Aqşin Əlizadə)
 Cahangir xan ("Qız qalası", Əfrasiyab Bədəlbəyli)
 Məcnunun dostu, Montesinos ("Leyli və Məcnun" və "Don Kixot", Qara Qarayev)

 Mükafatları 
 "Qızıl Dərviş" mükafatı — 2003
 "Azərbaycan Respublikasının əməkdar artisti" — 16 may 2006
 Azərbaycan Respublikası Prezidentinin mükafatı — 5 may 2010

 İstinadlar 

 Ədəbiyyat 


Kateqoriya:Azərbaycan balet artistləri
Kateqoriya:Bakı Xoreoqrafiya Akademiyasının məzunları
Kateqoriya:"Qızıl Dərviş" mükafatı laureatları